**ОБЩИНСКА ИЗБИРАТЕЛНА КОМИСИЯ**

**ОБЩИНА РИЛА**

**ОБЛАСТ КЮСТЕНДИЛ**

**РЕШЕНИЕ № 20**

**гр. Рила, 19.09.2019г.**

**ОТНОСНО:** Процедура за определяне чрез жребий на реда за представяне на партиите, коалициите и местните коалиции в диспутите по регионалните радио и телевизионни центрове на БНР и БНТ в изборите на 27 октомври 2019г.

На основание чл. 196, ал. 3 от Изборен кодекс и в изпълнение на Решение № 1097 –МИ от 13.09.2019 г. на ЦИК, ОИК Община Рила

**РЕШИ:**

1. Определя процедура за теглене на жребий за реда за представяне на партиите, коалициите и местните коалиции в диспутите по регионалните радио и телевизионни центрове на БНР и БНТ в изборите на 27 октомври 2019г. , както следва:
2. Общинската избирателна комисия провежда жребий за определяне поредността за участие в диспутите по регионалните радио и телевизионни центрове на БНР и БНТ в изборите на 27 октомври 2019г.
3. Жребият е общ между партиите, коалициите и местните коалиции, регистрирали в ОИК поне един кандидат за общински съветник или за кмет на Община Рила.
4. Жребият се води от Председателят на ОИК. При негово отсъствие жребият се провежда от Заместник – председателят или Секретаря.
5. В една кутия се поставят еднакви по размер непрозрачни пликове, всеки от които съдържа име на присъстващ член на ОИК и без плик с името на провеждащия жребия. Кутията се обозначава с надпис „ОИК“.
6. В друга кутия се поставят еднакви по размер непрозрачни пликове, всеки от които съдържа пълното или съкратеното наименование на партия, коалиция и местна коалиция, регистрирани пред ОИК, Община Рила поне за един вид избор и без да се повтарят. Наименованието на партията, коалицията или местната коалиция се изписват, съгласно решението на ОИК за регистрация в частта относно наименованието за изписване в бюлетините в изборите за общински съветници и за кмет на Община Рила. Кутията се обозначава с надпис „Партии, коалиции и местни коалиции“.
7. Водещият жребия изтегля плик от първата кутия и обявява името на член на ОИК, който ще пристъпи към последователно теглене на пликове от втората кутия.
8. Определеният чрез жребия член на ОИК изтегля от втората кутия с надпис „Партии, коалиции и местни коалиции“ последователно по един плик до изчерпването им. Поредността на изтеглените пликове определя и последователността на изявата на партията, коалицията и местната коалиция в диспутите по регионалния радио – и /или телевизионен оператор.
9. Резултатът от жребия се отразява в писмено решение на ОИК, което се обявява чрез поставяне на общодостъпно място – информационното табло на ОИК и чрез публикуване на интернет страницата на комисията.
10. Тегленето на жребия се извършва публично и на него могат да присъстват представители на партиите, коалициите и местните коалиции, регистрираните от тях кандидати за участие в изборите за общински съветници и за кмет на Община Рила на 27.10.2019г. и представители на регионалните радио и телевизионни центрове на БНР и БНТ и представители на средствата за масово осведомяване.
11. Определя място, дата и час на тегленето на жребия за определяне на реда за представяне на партиите, коалициите и местните коалиции в диспутите по регионалните радио и телевизионни центрове на БНР и БНТ в изборите на 27 октомври 2019г. , както следва:
12. Място за теглене на жребия-заседателната зала на общинска администрация гр. Рила, находяща се на първи етаж в сградата на общината, в която се помещава ОИК с административен адрес: гр. Рила, пл. “Възраждане“ № 1.
13. Дата и час на тегленето на жребия – **25 септември 2019г., от 15.00 часа.**

Настоящето Решение да се публикува на интернет страницата на ОИК, Община Рила и се обяви на общодостъпното място – информационното табло на комисията.

На основание чл. 88, ал. 1 от ИК, настоящето Решение подлежи на оспорване в тридневен срок от обявяването му пред Централната избирателна комисия.

**ПРЕДСЕДАТЕЛ:**

**/Елена Бозовайска/**

**СЕКРЕТАР:**

**/Добрина Божкова - Лопар/**